**PRIJATELJSTVO KOT VREDNOTA DANES IN NEKOČ**

Prijateljstvo je najtežje razložiti. Ne naučiš se ga v šoli. Toda, če se nisi naučil pomena prijateljstva, se v življenju resnično nič nisi naučil.

*Muhammad Ali*

Kaj pa ti misliš o prijateljstvu v povezavi z delom Prežihovega Voranca Potolčeni kramoh? Ali delo odraža mogoče tudi kakšno tvoje doživetje? Si ti kdaj koga prizadel? Ali je mogoče tebe prizadel tvoj dober prijatelj …

Postavljam vam izziv, da ob prebranem delu razmišljate o prijateljstvu, o prijateljstvu nekoč in danes, o lastnih doživetjih …

**Današnja naloga za vas je napisati »SPIS«.**

Pisna naloga se mora navezovati na to prebrano delo, ki ga je pisatelj napisal kot utrinek (črtico) iz svojega otroštva. Glavno sporočilo je vzpostavljeno prijateljstvo med dečkoma (Cencelj – Lovro) ter povezava dogodka z dogodkom iz tvojega vsakdanjega življenja.

Ne pozabi vključiti literarnih prvin (čas, kraj dogajanja, književne osebe, pripovedovalec …) in predvsem svojega utemeljenega razmišljanja.

Pri pisanju bodi pozoren, da upoštevaš vsa navodila (dodatna navodila imaš še priložena spodaj), na pravopisno in jezikovno pravilnosti … Pisna naloga mora obsegati približno 1 stran – 1,5 strani.

**Pisno nalogo mi pošlji do četrtka, 28. 5. 2020!**

**Ker je delo obsežnejše, vam v sredo, 27. 5. 2020, ne bom dala dodatnih zadolžitev.**

**P. Voranc: POTOLČENI KRAMOH**

**UVOD**

* na kratko predstaviš avtorja;
* napišeš, kaj je črtica.

**JEDRO**

* na kratko povzameš prebrano črtico – Potolčeni kramoh;
* predstaviš svoje mnenje o prebrani črtici/ o dogodku. Zelo pomembno je, da svoje mnenje utemeljiš – poveš, zakaj tako misliš;
* predstaviš in s črtico primerjaš dogodek iz vsakdanjega življenja;
* …
* jedro še dodatno členiš

**ZAKLJUČEK**

* zapišeš lastno mnenje o vrednotah/odnosu do soljudi ALI
* napišeš in natančno utemeljiš kakšno misel o prijateljstvu.